| **† *Enhydriodon omoensis*** |
| --- |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Plėšrieji žinduoliai  *( Carnivora)* |
| Šeima: | Kiauniniai  *( Mustelidae)* |
| Pošeimis: | Ūdriniai  *( Lutrinae)* |
| Triba: | *Enhydriodontini*  *( Enhydriodontini)* |
| Gentis: | *Enhydriodon*  *( Enhydriodon)* |
| Rūšis: | *Enhydriodon omoensis*  *( Enhydriodon omoensis)* |

 |
| Binomas |
| ***Enhydriodon omoensis***Grohé et al. 2022 |

***Enhydriodon omoensis*** – kiauninių (*Mustelidae*) šeimos, ūdrinių (*Lutrinae*) pošeimio išnykusi rūšis, identifikuota iš fosilijų.

Gyveno dabartinėje Rytų Afrikoje prieš 3,5-2,5 mln. m. nuo plioceno vidurio iki pleistoceno epochos pačios pradžios, kartu su australopitekinais (*Australopithecina*) – dvikojais hominidais, kurie gyveno prieš 4,2-2 mln. m.

Rūšis aprašyta iš dantų ir šlaunikaulio fosilijų, rastų Etiopijos žemutiniame Žemutiniame Omo slėnyje esančiose Šunguro ir Usno formacijose.

Tai stambiausia kada nors iki šiol iš aprašytų ūdrinių (*Lutrinae*) pošeimio rūšių, kaip manoma ji buvo dabartinių liūtų (*Panthera leo*) dydžio, svėrė apie 200 kg.

Tradiciškai *Enhydriodon* genties ūdros laikomos pusiau vandens gyvūnais, kurios maitindavosi moliuskais, vėžliais, krokodilais ir šamais (*Siluridae*), paplitusiais Afrikos žemyno gėlo vandens telkiniuose. Bet *Enhydriodon omoensis* dantyse esantys izotopai rodo, kad ši rūšis negyveno vandenyje, kaip visos šiuolaikinės ūdros, bet skirtingai nei *Enhydriodon* genties rūšys ir šiuolaikinės ūdros, maitinosi sausumos gyvūnais. Pagal biologinę vertę rūšis buvo panaši į kitus sausumos žinduolius, ypač į didžiąsias kates (*Pantherinae*) ir hienas (*Hyaenidae*), iš Omo fosilijų telkinių.

Rūšies išnykimas kartu su kitų stambaus dydžio plėšriųjų gyvūnų išnykimu galėjo būti susijęs su daugeliu geologinių, klimato ir biotinių pokyčių, įvykusių Rytų Afrikos rifte pleistoceno pačioje pradžioje, ir ypač su ankstyvųjų homininų (*Hominini*) įsibrovimu į plėšriųjų žinduolių terpę.

Rūšį nustatė mokslininkų grupė vadovaujama iš Prancūzijos Puatjė universiteto.

Rūšies pavadinimo etimologija
-----------------------------

Pirmasis žodis – *„Enhydriodon"*, yra genties pavadinimas, o antrasis žodis – *„omoensis"* yra rūšies pavadinimas, kuris kilo nuo Etiopijoje esančio Žemutinio Omo slėnio, kuriame buvo aptiktos rūšies fosilijos.

Šaltiniai
---------

1. ↑  sciencepress.mnhn.fr / Lutrinae Bonaparte, 1838 (Carnivora, Mustelidae) from the Plio-Pleistocene of the Lower Omo Valley, southwestern Ethiopia: systematics and new insights into the paleoecology and paleobiogeography of the Turkana otters; Camille GROHÉ, Kevin UNO & Jean-Renaud BOISSERIE – en COMPTES RENDUS PALEVOL 21 (30) – PAGES 681–705 | Publié le 05 septembre 2022
2. 1 2 3 4 5 6  sci.news / Lion-Sized Otters Lived in Ethiopia 3 Million Years Ago | Sep 8, 2022
3. 1 2 3 4 5  phys.org / In Ethiopia, scientists identify a fossil otter the size of a lion | SEPTEMBER 7, 2022
4. ↑  livescience.com / Lion-size otters prowled Ethiopia 3 million years ago; By Patrick Pester
5. ↑  earth.com / Gigantic prehistoric otter discovered in Ethiopia; By Andrei Ionescu | 09-09-2022
6. ↑  researchgate.net / Lutrinae Bonaparte, 1838 (Carnivora, Mustelidae) from the Plio-Pleistocene of the Lower Omo Valley, southwestern Ethiopia: systematics and new insights into the paleoecology and paleobiogeography of the Turkana otters; Camille Grohé, Kevin T Uno, Jean-Renaud Boisserie | Project: OMO GROUP RESEARCH EXPEDITION | September 2022


|  |  |
| --- | --- |
|  | **Vikiteka: Enhydriodon omoensis** – vaizdinė ir garsinė medžiaga  |